Chwez ar poult a zo choaz e Dulenn, heuget eo OCasey gand ar flêr-ze. Tud Dulenn a ra harozed euz ar gwazed, ar stourmerien, OCasey a enor ar re a nah en em ganna hag a lavar frêz. Ar merhed eo evitañ a ziskouez kaoud ar muia a galon. Kêr Dulenn a zo oh en em liva a-nevez evid beza kêr-benn ar vro, OCasey a gav gwelloh diskouez loustoni ar harteriou paour ...  OCasey ne gemer ket perz e stourmou evid dieubidigez ar vro, med dibab a ra skriva tri  fez-choari, e beziou-choari ar muia anavezet hirio, diwar-benn an darvoudou braz-mañ : Emzavadeg 1916, Brezel an Dieubidigez hag ar Brezel Diabarz.  An Arar hag ar Stered a zo o tremen e 1916 e-pad sizunvez Pask, Skeud eun Tenner e-pad ar brezel ouz Bro-Saoz, ha Juno hag ar Pabor e-pad ar brezel diabarz. Kudenn ar vro eo a zo a-dreñv an darvoudou hag en tri fezchoari. Diwezatoh eo nemetken e komzo OCasey euz stourm al labourerien, tostoh de galon koulskoude, e Rozennoù ruz evidon da skwer, diwar-benn harz-labour 1923...